चैत्र मास के शुक्ल पक्ष की नवमी तिथि 16 अप्रैल, मंगलवार को दोपहर 1 बजकर 23 मिनट से प्रारंभ हो रही है, जो 17 अप्रैल को दोपहर 3 बजकर 15 मिनट तक पर समाप्त हो रही है. उदया तिथि के हिसाब से रामनवमी 17 अप्रैल 2024 दिन बुधवार को है, इस दिन मर्यादा पुरुषोत्तम भगवान श्रीराम का अवतरण हुआ है. हर वर्ष चैत्र माह के शुक्ल पक्ष की नवमी तिथि पर भगवान श्रीराम का जनमोत्स्व मनाया जाता है. धार्मिक मान्यता के अनुसार, भगवान श्रीराम की पूजा करने वाले साधक कर्मवान, शीलवान, गुणवान, क्षमावान, दयावान, धर्मवान और आदर्शवादी होते हैं. भगवान श्रीराम की कृपा से साधक के जीवन में व्याप्त सभी दुख, संकट और क्लेश दूर हो जाते हैं. राम नवमी के दिन विधि-विधान से अपने आराध्य की पूजा के साथ राशि अनुसार मंत्र जप करें.